Patrice Evra

Patrice Evra (* 15. máj 1981, Dakar, Senegal) je francúzsko-senegalský futbalista, hrajúci za francúzsky klub Olympique Marseille. Hráva na pozícii ľavého obrancu, prípadne zastupuje ľavé krídlo.

Syn diplomata pricestoval do Európy cez Brusel, kde ho otec poslal keď bol malý. Skončil vo francúzskom meste Les Ulis, kde býval so svojou rodinou od roku 1984 do roku 1998, kým získal svoje prvé angažmán v sicílskom klube Marsala. V prvých rokoch sa vyvíjal podobne ako Thierry Henry, s ktorým boli v detstve kamaráti. Evra ma celkovo 25 súrodencov, dvaja zomreli.

Kariéra

Prvé roky 
Ako tínedžer z Les Ulis začínal svoju kariéru v mládežníckej akadémii klubu Paríž Saint-Germain. Potom sa presunul do tímu talianskej Série C1 SC Marsala, kde sa rýchlo stal miláčikom publika aj napriek svojmu nízkemu veku. Fanúšikovia mu vymysleli prezývku „Čierna gazela“. V nasledujúcej sezóne prešiel do Série B do tímu AC Monza. V roku 2000 Evra prestúpil do tímu OGC Nice a potom v roku 2002 do tímu AS Monaco. Reprezentoval Francúzsko na medzinárodnej úrovni v ôsmich zápasoch. 

S klubom AS Monaco vyhral Francúzsky ligový pohár a dostal sa sním do finále Ligy Majstrov v roku 2004.

Manchester United 
10. januára 2006 podpísal s United tri a pol ročný kontrakt a Monaco zaňho zinkasovalo 5,5 milióna libier. V Manchestri podpísal zmluvu v rovnakých dňoch ako Nemanja Vidič. Evrov príchod signalizoval úmysel Alexa Fergusona vystužiť obranu United. Na základe podpisu s United, Evra odhalil, odmietol ponuky Arsenalu a Liverpoolu aby odišiel z Divadla snov.  

„ Liverpool a Arsenal sú slávne kluby, ale United je úplne iný príbeh. Inter sa ma tiež pokúšal získať počas prestupového okna, ale pre mňa tam bol len jediný klub“. 

Svoju premiéru v drese United zažil 16. januára 2006 pri porážke 3:1 od Manchestru City v Premier League. Svoju domácu premiéru zažil 22. januára 2006 proti Liverpoolu pri výhre 1:0. Evra mal zo začiatku problémy s adaptovaním sa na anglický spôsob hry, ale od polovice sezóny 2006/07, sa jeho forma značne zlepšila a stal sa tak platným členom prvého tímu. 29. novembra 2006 strelil svoj prvý gól v Premier League v domácom zápase proti Evertonu. Po vypadnutí zo zostavy kvôli zraneniu, zažil Evra svoj návrat 10. apríla 2007 proti AS Rímu v Lige Majstrov, kde United vyhrali vysoko 7:1. Pretože v sezóne 2006/07 podával solídne výkony, zaslúžene získal miesto v „ PFA Team of the Year“. V sezóne 2007/ 08 Evra pokračuje vo svojich výkonoch a je kľúčovým hráčom v zostave United. Odohral všetky zápasy až do zranenia, ktoré si privodil na rozcvičke pred zápasom Ligy Majstrov proti Dynamu Kyjev.

Trofeje 
 2003 - Coupe de la Ligue s Monacom
 2003 - Ligue 1 s Monacom – 2. miesto
 2004 - Liga majstrov UEFA s Monacom – Finále
 2006 - Carling Cup s Manchesterom United
 2007 - FA Premier League s Manchesterom United
 2007 - FA Community Shield s Manchesterom United
 2008 - FA Premier League s Manchesterom United
 2008 - Liga majstrov UEFA s Manchesterom United – Víťaz

Externé odkazy 
 Profil na United Online
 Oficiálny profil na manutd.com

Zdroj 

Francúzski národní futbalisti
Hráči Paris Saint-Germain FC
Hráči Manchester United FC
Hráči Majstrovstiev Európy vo futbale 2008
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Hráči Majstrovstiev sveta vo futbale 2014
Hráči Majstrovstiev Európy vo futbale 2016